ธุรกิจโรงแรมมีเฮ!ท่องเที่ยวดีดันกำไร
หุ้นโรงแรมมีเฮ! ยอดนักท่องเที่ยวทะลักเมืองไทยหนุน MINT ERW กำไรโต
4 ม.ค. 2556

หุ้นโรงแรมมีเฮ! ยอดนักท่องเที่ยวทะลักเมืองไทยหนุน MINT ERW กำไรโต
นักท่องเที่ยวต่างประเทศแห่มาเที่ยวเมืองไทยมากขึ้นหลังจากสถานการณ์การเมืองมีเสถียรภาพชัดเจนขึ้น โดยเฉพาะในช่วงปีใหม่ที่ผ่านมานักท่องเที่ยวเข้ามาจำนวน 2.3 ล้านคน มีเม็ดเงินสะพัดกว่า 1.3 หมื่นล้านบาท ส่งผลบวกต่อหุ้นในกลุ่มโรงแรม เช่น บริษัท ดิ เอราวัณ กรุ๊ป (ERW) และบริษัท ไมเนอร์ อินเตอร์เนชั่นแนล (MINT)
นักวิเคราะห์จาก บล.ดีบีเอสวิคเคอร์ส ระบุว่า MINT จะได้รับประโยชน์สูงสุดจากการเพิ่มขึ้นของจำนวนนักท่องเที่ยว เพราะธุรกิจโรงแรมและกลุ่มธุรกิจที่เกี่ยวข้องของ MINT มีสัดส่วนสูงที่สุดเป็น 60% ของกำไรก่อนหักภาษีค่าเสื่อมและดอกเบี้ย (EBITDA) ของกลุ่ม 
ทั้งนี้คาดว่าในปีนี้รายได้จากธุรกิจโรงแรมจะโต 14% โดยได้แรงหนุนจากอัตราราคาห้องพักเฉลี่ยต่อวัน ที่เพิ่มขึ้น 5% และอัตราการเข้าพักที่เพิ่มเป็น 74% หรือเพิ่มขึ้นจากปีก่อน 2% ส่งผลให้อัตราเฉลี่ยของรายได้ต่อจำนวนห้องหักเพิ่มขึ้นถึง 7.4% 
ขณะที่ธุรกิจอาหารก็เติบโตอย่างมั่นคง จึงคาดว่ากำไรจากธุรกิจหลักของ MINT จะเติบโตก้าวกระโดด 23% เป็น 3,900 ล้านบาท ในปี 2556
ด้านโนมูระพัฒนสินระบุว่า ERW นอกจากได้ประโยชน์จากจำนวนนักท่องเที่ยวที่เพิ่มขึ้นแล้วยังจะมีกำไรพิเศษจากการขายโรงแรม ไอบิสป่าตองเข้ากองทุนอสังหาริมทรัพย์